Forslag til RÅDETS FORORDNING om ændring af forordning (EF) nr. 2334/97, senest ændret ved forordning (EF) nr. 1678/2001, om indførelse af en endelig antidumpingtold på importen af flade paller af træ med oprindelse i Republikken Polen

(forelagt af Kommissionen)

BEGRUNDELSE

I november 1997 indførte Rådet ved forordning (EF) nr. 2334/97 (senest ændret i august 2001 ved forordning (EF) nr. 1678/2001) en endelig antidumpingtold på importen af visse flade paller af træ med oprindelse i Polen og godtog tilsagn fra visse producenter i forbindelse med denne import.

En polsk eksporterende producent har nu afgivet et tilsagn, der kan godtages, da det afhjælper den konstaterede skadevoldende dumping.

Samtidig overholdt seks andre polske producenter, der havde afgivet tilsagn, ikke priserne deri, og det anses derfor for hensigtsmæssigt at trække godtagelsen af tilsagnene tilbage og i stedet indføre antidumpingtold.

Desuden er en anden producent, som er omfattet af et tilsagn, forretningsmæssigt forbundet med et af de seks nævnte selskaber. For at forhindre, at et selskab fortsat nyder godt af en fritagelse fra antidumpingtolden ved blot at kanalisere sin eksport gennem et selskab, med hvilket det er forretningsmæssigt forbundet, anses det derfor for hensigtsmæssigt at fjerne denne forretningsmæssigt forbundne producent fra listen over selskaber, hvis tilsagn er godtaget.

Medlemsstaterne er blevet hørt og går ind for at ændre foranstaltningerne.

Kommissionen skal derfor foreslå, at Rådet træffer beslutning om at ændre forordning (EF) nr. 2334/97 ved at:

- godtage det tilsagn, der er afgivet af den polske eksporterende producent

- indføre antidumpingtold i stedet for de tilsagn, hvis godtagelse er trukket tilbage af Kommissionen

- ændre bilag II til den nævnte forordning, der indeholder en liste over de selskaber, hvis tilsagn er godtaget.

Forslag til RÅDETS FORORDNING om ændring af forordning (EF) nr. 2334/97, senest ændret ved forordning (EF) nr. 1678/2001, om indførelse af en endelig antidumpingtold på importen af flade paller af træ med oprindelse i Republikken Polen

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [1], særlig artikel 8, stk. 9, og artikel 9, stk. 4,

[1] EFT L 56 af 6.3.1996, s. 1, senest ændret ved forordning (EF) nr. 2238/2000 (EFT L 257 af 11.10.2000, s. 2).

under henvisning til Rådets forordning (EF) nr. 2334/97 af 24. november 1997 om indførelse af en endelig antidumpingtold på importen af flade paller af træ med oprindelse i Republikken Polen [2], særlig artikel 4, stk. 1 og 2,

[2] EFT L 324 af 27.11.1997, s. 1, senest ændret ved forordning (EF) nr. 1678/2001 (EFT L 227 af 23.8.2001, s. 22).

under henvisning til forslag fra Kommissionen forelagt efter høring af Det Rådgivende Udvalg, og

ud fra følgende betragtninger:

A. TIDLIGERE PROCEDURE

(1) Ved forordning (EF) nr. 2334/97 indførte Rådet endelig antidumpingtold på importen af visse flade paller af træ henhørende under KN-kode ex 4415 20 20 med oprindelse i Republikken Polen og godtog tilsagn fra visse producenter i forbindelse med denne import. Der blev udtaget stikprøver blandt polske producenter og eksportører, og der blev indført individuel told på mellem 4,0% og 10,6% på selskaberne i stikprøven, mens der indførtes en vejet gennemsnitlig told på 6,3% på andre samarbejdsvillige selskaber, som ikke indgik i stikprøven. Der indførtes en told på 10,6% på selskaber, der enten ikke gav sig til kende eller samarbejdede i forbindelse med undersøgelsen. De producenter, hvis tilsagn blev godtaget, blev fritaget for antidumpingtold for så vidt angår importen af en bestemt palletype, nemlig EUR-pallen, der er den eneste type palle, som er omfattet af tilsagnet.

(2) Det er i artikel 4, stk. 1, i forordning (EF) nr. 2334/97 fastsat, at hvis en part forelægger tilstrækkelige beviser for Kommissionen for:

- at han i undersøgelsesperioden ikke eksporterede til Fællesskabet eller fremstillede de paller af træ, der er beskrevet i artikel 1, stk. 1, i den pågældende forordning

- at han ikke er forretningsmæssigt forbundet med eksportører eller producenter i Polen, som er pålagt antidumpingtold ved denne forordning

- at han faktisk har eksporteret de pågældende varer til Fællesskabet undersøgelsesperioden eller har indgået en uigenkaldelig kontraktmæssig forpligtelse til at eksportere en betydelig mængde til Fællesskabet

kan forordningen ændres ved at indrømme den pågældende part den toldsats, der er gældende for samarbejdsvillige producenter, som ikke indgiv i stikprøven, nemlig 6,3%. Eksporterende producenter, som opfylder kriterierne i artikel 4, stk. 1, og således er omfattet af den vejede gennemsnitlige told på 6,3%, er anført i bilag I til forordning (EF) nr. 2334/97.

(3) Endvidere er det i artikel 4, stk. 2, i forordning (EF) nr. 2334/97 fastsat, at en part, der opfylder betingelserne i forordningens artikel 4, stk. 1, også kan fritages fra betaling af antidumpingtolden, hvis et tilsagn vedrørende de såkaldte EUR-paller godtages fra den pågældende part. Eksporterende producenter, fra hvilke et sådant tilsagn er godtaget, er anført i bilag II til forordning (EF) nr. 2334/97.

(4) Bilag I og II til forordning (EF) nr. 2334/97 er blevet ændret ved Rådets forordning (EF) nr. 2079/98 [3], (EF) nr. 2048/1999 [4], (EF) nr. 1521/2000 [5] og (EF) nr. 1678/2001 [6].

[3] EFT L 266 af 1.10.1998, s. 1.

[4] EFT L 255 af 30.9.1999, s. 1.

[5] EFT L 175 af 14.7.2000, s. 1.

[6] EFT L 227 af 23.8.2001, s. 22.

B. GODTAGELSE AF TILSAGN

(5) En polsk eksporterende producent, P.P.H. 'Astra' Sp. z o.o., Nawojowa, der var omfattet af den vejede gennemsnitlige told på 6,3%, har også afgivet et tilsagn vedrørende EUR-paller, der blev godtaget ved Kommissionens afgørelse 2002/.../EF [7]. Dette selskab bør derfor tilføjes til bilag II til forordning (EF) nr. 2334/97.

[7] EFT L ... af ..., s ....

C. MANGLENDE OVERHOLDELSE AF TILSAGNENE

(6) Følgende seks polske eksporterende producenter, hvis tilsagn Kommissionen havde godtaget, har misligholdt dette ved ikke at overholde den mindstepris, der var fastsat i tilsagnet.

- P.W. 'Intur-kfs' Sp. z o.o., Inowroclaw (Taric-tillægskode 8662)

- Z.P.H.U. 'Miroslaw Przybylek', Klonowa (Taric-tillægskode 8574)

- Import-Export 'Elko' Sp. z o.o., Kalisz (Taric-tillægskode 8532)

- 'Drewpal' sp. j., Blizanow (Taric-tillægskode 8534)

- 'D&M&D' Sp. z o.o., Blizanow (Taric-tillægskode 8566)

- 'CMC' Sp. z o. o., Andrychow, Inwald (Taric-tillægskode 8528).

Kommissionen underrettede derfor disse seks eksporterende producenter om, at den påtænkte at fjerne dem fra listen over selskaber, fra hvilke der er godtaget tilsagn. Disse eksporterende producenter fremsatte bemærkninger til de brud, der var påpeget af Kommissionen, og blev hørt, hvis de anmodede herom. Ingen af disse eksporterende producenter fremsatte imidlertid nye bemærkninger, der anfægtede konklusionen om, at tilsagnene var misligholdt.

(7) For at forhindre CMC Sp. z o. o.-Andrychow i fortsat at være undtaget fra antidumpingtolden ved blot at kanalisere sin eksport gennem et selskab, hvormed det er forretningsmæssigt forbundet, nemlig P.P.H.U. 'Zbigniew Marek', Andrychow, fandt Kommissionen det passende at trække sin godtagelse af tilsagnet fra den pågældende eksportør og producent tilbage og indføre endelig antidumpingtold mod:

- P.P.H.U. 'Zbigniew Marek', Andrychow (Taric-tillægskode A113).

(8) Da det er konstateret, at tilsagnene er blevet brudt, er godtagelsen af tilsagnene trukket tilbage ved Kommissionens afgørelse 2002/.../EF [8]. Der bør derfor straks indføres endelig antidumpingtold mod de seks selskaber, der er nævnt i betragtning (6), samt mod det forretningsmæssigt forbundne selskab, der er nævnt i betragtning (7), for så vidt angår deres eksport af EUR-paller.

[8] EFT L ... af ..., s ....

D. ÆNDRING AF BILAG II TIL FORORDNING (EF) NR. 2334/97

(9) I betragtning af ovenstående bør bilag II til forordning (EF) nr. 2334/97, der anfører de selskaber, fra hvilke der er godtaget tilsagn, ændres i overensstemmelse hermed. De eksporterende producenter, der ikke længere er omfattet af tilsagn, er genstand for den relevante told i henhold til artikel 1, stk. 2, i forordning (EF) nr. 2334/97.

(10) Alle anmodninger om anvendelse af disse individuelle toldsatser (f.eks. efter ændring af den pågældende virksomheds navn eller efter oprettelse af nye produktions- eller salgsenheder) fremsendes straks til Kommissionen [9] sammen med alle relevante oplysninger, især om ændringer af selskabets aktiviteter i forbindelse med fremstilling og hjemmemarkeds- og eksportsalg i tilknytning til den pågældende navneændring eller ændring vedrørende produktions- og salgsenheder. Kommissionen vil efter høring af Det Rådgivende Udvalg ændre forordningen i overensstemmelse dermed ved at ajourføre listen over de selskaber, der er omfattet af individuelle toldsatser -

[9] Europa-Kommissionen, Generaldirektoratet for Handel, TERV 00/13, B-1049 Bruxelles, Belgien.

UDSTEDT FØLGENDE FORORDNING:

Artikel 1

Bilag II til forordning (EF) nr. 2334/97, som senest ændret ved forordning (EF) nr. 1678/2001, erstattes af bilag I til nærværende forordning.

Artikel 2

1. Der indføres endelig antidumpingtold på importen af EUR-paller henhørende under KN-kode ex 4415 20 20 (Taric-kode 4415 20 20*10) med oprindelse i Republikken Polen og eksporteret af følgende selskaber:

- P.W. 'Intur-kfs' Sp. z o.o., Inowroclaw

- Z.P.H.U. 'Miroslaw Przybylek', Klonowa

- Import-Export 'Elko' Sp. z o.o., Kalisz

- 'Drewpal' sp. j., Blizanow

- 'D&M&D' Sp. z o.o., Blizanow

- 'CMC' Sp. z o. o., Andrychow, Inwald

- P.P.H.U. 'Zbigniew Marek', Andrychow.

2. Antidumpingtolden på EUR-paller fastsættes til følgende af nettoprisen, frit Fællesskabets grænse, ufortoldet:

>TABELPOSITION>

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den ...

På Rådets vegne

Formand

BILAG I

Producent // Taric-tillægskode

1 'Baumann Palety' Sp.zo.o., Barczewo // 8570

2 E. Dziurny -- C. Nowak S.C., Snietnica // 8571

3 F.P.H. 'Tina' S.C., Katowice // 8572

4 Firma 'Sabelmar' S.C., Konczyce Male // 8573

5 'Kross-Pol' Sp.zo.o., Kolobrzeg // 8576

6 P.P.H. 'GKT' S.C., Bilgoraj // 8584

7 P.P.H. 'Unikat', Aleksandrow IV 697 // 8586

8 P.P.H.U. 'Adapol' S.C., Wolomin // 8587

9 P.P.H.U. 'Alpa' Sp.zo.o., Dobrzyca // 8588

10 P.P.U.H. 'Alwa' Sp.zo.o., Slawno // 8589

11 P.P.H.U. 'Palimex' Sp.zo.o., Wloszakowice // 8590

12 P.P.U.H. 'SMS' -- St. Mrozowicz, Suleczyno // 8591

13 P.T.H. 'Mirex', Kolobrzeg // 8597

14 P.W. 'Peteco' Sp.zo.o., Warszawa // 8690

15 'Paletex' Produkcja Palet, Roman Panasiuk, Warszawa // 8691

16 Produkcja Palet 'A. Adamus', Kuznia Grabowska // 8692

17 P.P.H. Zygmunt Skibinski, Kowal // 8693

18 'Scanproduct' S.A., Czarny Dunajec // 8715

19 'Transdrewneks' Sp.zo.o., Grudziadz-Owczarki // 8716

20 W.Z.P.U.M. 'Euro-Tech', Rakszawa // 8725

21 Z.P.H. 'Palettenwerk' -- K. Kozik, Jordanow // 8726

22 Zaklad Przerobu Drewna S.C., Drawsko Pomorskie // 8745

23 Z.P.H.U. 'Sek-Pol' Sp.zo.o., Tarnobrzeg // 8526

24 'Euro-Mega-Plus' Sp.zo.o., Kielce // 8527

25 Wyrob, Sprzedaz, Skup Palet, Josef Kolodziejczyk, Aleksandrow IV 704 // 8529

26 Firma Produkcyjno Transportowa Marian Gerka, Brodnica // 8530

27 Z.P.H.U. 'Drewnex' Mamos, Luczak, Mamos s.j., Cekow // 8531

28 P.P.H.U. 'Probox', Import-Export, Kalisz // 8533

29 Zaman S.C., Radom // 8535

30 'Marimpex', Pulawy // 8537

31 'AVEN' Sp.zo.o., Kostrzyn // 8558

32 P.P.H.U. 'Eurex' BIS, Godynice // 8538

33 ENKEL S.C., Pulawy // 8540

34 Produkcja Stolarska Posrednictwo Export-Import, W.i.T. HENSOLDT, Lebork // 8541

35 P.P.U.H. 'DREWPOL', Braszewice // 8834

36 PTN Kruklanki Sp.zo.o., Krulanki // 8556

37 WEDAMS.C., Stezyca // 8557

38 Import-Export Jan Sibinski, Czajkow // 8559

39 P.P.H.U. 'Alk', Bierzwnik // 8561

40 'Empol' S.C., Jastrzebniki 37 // 8560

41 Euro-Handels Sp.zo.o., Szczecin // 8440

42 P.P.H. 'Paletex' Sibinski Jaroslaw, Czajkow // 8441

43 Firma 'KIKO' S.C., Poznan // 8443

44 'Enkel' Waldemar Wnuk, Pulawy // 8444

45 Firma Borkowski S.C. Export-Import, Grabow n. Prosna // 8446

46 'Bilusa' Sp.zo.o., Klodawa // 8484

47 P.P.U.H. PAL-POL S.C., Prabuty // 8485

48 Firma 'A.C.S.' S.C., Kamien // 8486

49 'SMT' Sp.zo.o., Miastko // 8562

50 Firma Transdrewneks Gadzala Antoni, Torun // 8563

51 'Palko' Sp.zo.o., Sedziszow // 8565

52 P.P.H. 'Vector', Kalisz // 8567

53 P.P.H.U. 'ELMA' S.C., Sobieseki // A109

54 P.P.H. SWENDEX S.C., Lublin // A110

55 Pomorski Serwis Paletowy Sp.zo.o., Kobylnica // A114

56 'EMI' S.C., Bilgoraj // A124

57 P.P.H.U. ROMAX Import-Eksport, Wroclaw // A133

58 P.P.D.B. 'Lesnik' S.C., Krosno // A259

59 'EUROPAL' S.C., Brzeziny // A260

60 P.P.U.H. 'CENTROPAL' EKSPORT-IMPORT, Czajkow // A261

61 Energomontaz Polnoc Serwis Sp.zo.o., Swierze Gorne // A262

62 P.P.H. 'BOM'S' S-ka zo.o., Suwalki // A263

63 P.P.H. Astra Sp z o. o., Nawojowa //